حماس

تصغیر حماس یا تحریک مزاحمت اسلامیہ  (عربی: حرکۃ المقاومۃ الاسلامی  ) فلسطین کی سب سے بڑی اسلامی   تنظیم ہے ، جس کی  بنیاد 1987ء میں شیخ احمد یاسین  نے رکھی۔ شہر میں حماس کے قیام کی پندرہویں سالگرہ کے موقع پر نکالی گئی ایک ریلی میں چالیس ہزار سے زائد افراد نے شرکت کی تھی۔

اس جلسہ سے خطاب کرتے ہوئے تنظیم کے مرحوم رہنما شیخ احمد یاسین شہید نے 2025ء تک اسرائیل کے صفحہ ہستی سے ختم ہوجانے کی پیشین گوئی کی تھی۔

2004ء میں احمد یاسین اور ان کے بعد ان کے جانشین عبدالعزیز رنتسی شہید کی شہادت کے بعد ہزاروں افراد ان کے قتل پر احتجاج کرنے کے لیے سڑکوں پر نکل آئے تھے۔

حماس انتظامی طور پر دو بنیادی گروہوں میں منقسم ہے۔

پہلا معاشرتی امور جیسے کہ اسکولوں ہسپتالوں اور مذہبی اداروں کی تعمیر کے لیے  مختص ہے اور دوسرا گروہ اس کی عسکری شاخ، شہید عزالدین القسام بریگیڈ ہے جو فلسطین کا دفاع کرتی ہے۔

کہا جاتا ہے کہ حماس کی ایک شاخ اردن میں بھی ہے جہاں اس کے ایک رہنما خالد مشعل کو اسرائیل نے متعدد مرتبہ قتل کرنے کی کوشش کی۔

شاہ حسین نے تو کسی نہ کسی طرح حماس کو برداشت کیے رکھا البتہ ان کے جانشین شاہ عبد اللہ دوم ، جس کی والدہ ایک انگریز عورت ہے، نے حماس کا ہیڈ کوارٹر بند کر دیا۔ اس کے بعد تنظیم کے بڑے رہنما قطر جلا وطن کر دیے گئے۔

اس خطے میں امریکی پشت پناہی سے قیام امن کی کوششوں کے سلسلے میں ہونے والے عمل اوسلو معاہدے کی مخالفت میں حماس پیش پیش تھی۔

اس معاہدے میں فلسطین کی جانب سے اسرائیلی ریاست کے تحفظ کی یقین دہانی کے بعد اسرائیل کا مقبوضہ علاقوں سے جزوی اور مرحلہ وار انخلاء شامل تھا۔

انیس سو پچانوے میں حماس نے اپنے ایک بم بنانے والے کارکن یحییٰ عیاش کے اسرائیل کے ہاتھوں قتل ہونے کے بعد فروری اور مارچ انیس سو چھیانوے کے دوران بسوں کو خودکش حملوں کا نشانہ بنایا۔یحییٰ عیاش بنیادی طور پر یاک انجینئر اور عز الدین القسام برگیڈ کی کارروائیوں میں جدت لانے والا گوریلا کمانڈر تھا جس کو اسرائیلی مھندس الموت(موت کا انجینئر)کے نام سے یاد کرتے ہیں۔ان خودکش حملوں کے بعد اسرائیل نے امن کے منصوبے پر عمل درآمد روک دیا اور اس کے بعد اسرائیل کے قدامت پسند رہنما بنیامین نیتن یاہو نے انتخابات میں کامیابی حاصل کی۔ وہ اوسلو معاہدے کے مخالفوں میں سے ایک ہیں۔

حماس نے مہاجرین کے کیمپوں اور گاؤں میں شفاخانے (کلینک) اور اسکول قائم کیے جہاں فلسطینیوں کا علاج کیا جاتا تھا۔ اس وقت فلسطینی پی این اے کی بدعنوان اور نااہل حکومت سے مایوس ہو چکے تھے اور ان کی اکثریت نے حماس کے خودکش حملوں پر خوشی کا اظہار کیا اور ان خودکش حملوں کو اسرائیل سے انتقام لینے کا سب سے بہتر راستہ جانا۔

اپنی پالیسیوں کی وجہ سے حماس نے 2006ء کے انتخابات میں شاندار کامیابی حاصل کی۔2006ء, 2007ء میں حماس اور الفتح کے درمیان اختلافات کافی شدت اختیار کر گئے۔ اور اس طرح فلسطین میں ایک نئی خانہ جنگی کا آغاز ہوا۔ دونوں جماعتوں کے درمیان مفاہمت کی کئی کوششیں ہوئیں۔ لیکن ان میں ناکامی ہوئی۔ آخر کار صدر محمود عباس نے جن کا تعلق الفتح سے ہے۔ جون 2007ء میں حماس کی جمہوری حکومت کو توڑ کر اپنی خودساختہ کابینہ اور وزیر اعظم کا اعلان کر دیا۔ ایسا کرتے وقت محمود عباس کو امریکا اور اسرائیل دونوں کی آشیرباد حاصل تھی۔

 حوالہ جات 


زمرہ:1987ء میں قائم ہونے والی سیاسی جماعتیں
زمرہ:آزادی کی قومی تحریکیں
زمرہ:اخوان المسلمون
زمرہ:اسلام اور ضد سامیت
زمرہ:اسلام پسند گروہ
زمرہ:اسلامی بنیاد پرستی
زمرہ:اسلامی تحریکیں
زمرہ:اسلامی سیاسی جماعتیں
زمرہ:انتہائی دائیں بازو کی سیاسی جماعتیں
زمرہ:تکذیب مرگ انبوہ
زمرہ:جہادی تنظیمیں
زمرہ:ضد صیہونیت
زمرہ:فلسطین کی سیاسی جماعتیں
زمرہ:فلسطین میں اسلامیت
زمرہ:فلسطینی علاقہ جات میں ضد صہیونیت
زمرہ:فلسطینی قوم پرستی
زمرہ:فلیسطینی علاقہ جات میں 1987ء کی تاسیسات
زمرہ:متحدہ مملکت کے ہوم آفس کی جانب سے قرار دیے جانے والے دہشت گرد گروہ
زمرہ:مزاحمت کا محور
زمرہ:مزاحمتی تحریکیں
زمرہ:مسلح فلسطینی گروہان
زمرہ:اسرائیل میں اسلامیت
زمرہ:ریاستہائے متحدہ کی طرف سے دہشت گرد قرار دی گئی تنظیمیں
زمرہ:ایشیا میں دہشت گرد قرار دی جانے والی تنظیمیں
زمرہ:فلسطینی دہشت گردی
زمرہ:امریکیت مخالف
زمرہ:یورپی اتحاد کی جانب سے دہشت گرد قرار دی جانے والی تنظیمیں
زمرہ:ضد-میسنری
زمرہ:غزہ کی پٹی
زمرہ:نیم فوجی تنظیمیں
زمرہ:تنظیمیں
زمرہ:قوم پرستی
زمرہ:مذہبی دہشت گردی
زمرہ:سنی تنظیمیں
زمرہ:اختصارات
زمرہ:حماس